তবে এ বিষয়টিকে সরলভাবে নিচ্ছেন না রাজনীতিকরা। দেশটির পররাষ্ট্রমন্ত্রণালয় সূত্রের বরাত দিয়ে আনন্দবাজার জানিয়েছে, প্রধানমন্ত্রী নরেন্দ্র মোদীরও কিছু দিনের মধ্যেই শিকাগো যাওয়ার কথা। সেখানে বিবেকানন্দের শিকাগো বক্তৃতার ১২৫ বছর উপলক্ষেই মোদী অন্য একটি অনুষ্ঠানে যোগ দেবেন বলে খবর। ওখানকার কোনও একটি 'হিন্দু' সংগঠনের নামে অনুষ্ঠানের আয়োজন করা হচ্ছে। তাই প্রধানমন্ত্রীর সফরের গুরুত্ব 'বাড়াতে' মুখ্যমন্ত্রীর এই সফর বাতিল করা হল বলে মনে করা হচ্ছে। মমতা সেখানে গেলে তার বিরুদ্ধে বিক্ষোভ সংগঠিত করা হতে পারে বলেও অভিযোগ পাওয়া গিয়েছিল।